**Tájékoztató**

**Segítünk Indítani programról**

Felhívjuk a Nyugat-Dunántúli Régió területén **új egyéni vagy mikro-vállalkozás indítását tervező, vállalkozói szemlélettel rendelkező, 18-25 év közötti (felsőfokú végzettségű pályakezdők esetén 25-30 éves) fiatalok figyelmét a GINOP 5.2.2.–14–2015-00015 számú, „Segítünk Indítani! - Fiatalok Vállalkozóvá Válásának Támogatása az Észak-Magyarországi Régióban” elnevezésű programra**, melynek célja a jelentkezők felkészítése saját vállalkozásuk indítására, üzleti tervük kialakításához nyújtott ismeret és készségfejlesztéssel, valamint pénzügyi támogatással a jóváhagyott üzleti terv alapján indított vállalkozásuk induló költségeihez.

Az Ifjúsági Garancia Program részeként, elsősorban **az álláskereső fiatalok vállalkozóvá válásához, önfoglalkoztatóvá váláshoz kíván segítséget nyújtani**.

## Ki vehet részt a programban?

* A programban 18-25 év közötti (felsőfokú végzettségű pályakezdők esetén 25-30 éves) fiatalok vehetnek részt.
* A programba más vállalkozásban többségi üzletrésztulajdonnal (50% feletti) nem rendelkező fiatalok jelentkezhetnek
* A jelentkező fiatalok közül azok kerülnek kiválasztásra, akik vállalkozás indításához megalapozott ötlettel, reális elképzeléssel, vállalkozói attitűd-del rendelkeznek.

A program a munkanélkülieken belül kiemelten a 6 hónapon túl munkanélküli fiatalokat célozza meg, akik a célcsoport legalább 20 %-át kell, hogy alkossák.

## Mit nyújt a program?

A program két komponensben valósul meg. A programba kerülő fiatalok az első (A) komponens keretében nyújtott képzési programok keretében kapják meg a vállalkozásindításhoz szükséges kompetenciákat, megszerezhetik az alapvető jogi, pénzügyi, gazdálkodási, munkaszervezéssel, és irányítással kapcsolatos ismereteket, megismerik a vállalkozási formák típusait, képessé válhatnak előkészíteni önfoglalkoztatóvá vagy vállalkozóvá válásuk lépéseit. A támogató szolgáltatásokon keresztül segítséget kapnak üzleti tervük összeállításához, illetve az indítási időszakban tanácsadás és mentorálás keretében kiemelt segítséget kapnak a jogszerű működéshez, az adótudatos vállalkozói magatartás kialakításához.

A második (B) komponens keretében az elfogadott üzleti tervvel rendelkező, az első komponensben nyújtott képzési programokat eredményesen elvégző, vállalkozásukat megalapító fiatalok legfeljebb 3 millió Ft összegű, vissza nem térítendő támogatásban részesülnek az üzleti tervben rögzített költségeik támogatása céljából, 10% önrész mellett.

**Bővebb tájékoztató:**

[**http://www.eszakmagyar.mva.hu/bovebb-tajekoztato/**](http://www.eszakmagyar.mva.hu/bovebb-tajekoztato/)

**Jelentkezés a programra:**

[**http://www.eszakmagyar.mva.hu/regisztracio-adatok/**](http://www.eszakmagyar.mva.hu/regisztracio-adatok/)

**A program első bevonási szakasza nyáron indul, ezért mihamarabb jelentkezzen!**